b'\n_START_ARTICLE_\nMikojan MiG-17\n_START_SECTION_\nIstorija\n_START_PARAGRAPH_\nMiG-17 yra vizualiai labai primen\xc4\x85 ankstesn\xc4\xaf MiG-15, ta\xc4\x8diau i\xc5\xa1 esm\xc4\x97s tai kitas naikintuvas. Vakar\xc5\xb3 karo analitikai man\xc4\x97, jog \xc5\xa1is naikintuvas buvo sukurtas po Kor\xc4\x97jos karo, atkreipus d\xc4\x97mes\xc4\xaf \xc4\xaf MiG-15 tr\xc5\xabkumus (sunkokas valdymas taikymo metu)._NEWLINE_Naikintuvas prad\xc4\x97tas kurti 1948 m. Grei\xc4\x8diausiai tai buvo paskutinis l\xc4\x97ktuvas, kurio kurimui skyr\xc4\x97 d\xc4\x97mes\xc4\xaf konstruktorius M. Gurevi\xc4\x8dius (rus. \xd0\x9c.\xd0\x98. \xd0\x93\xd1\x83\xd1\x80\xd0\xb5\xd0\xb2\xd0\xb8\xd1\x87). Suma\xc5\xbeinto storio sparnai, kitokios formos stabilizatoriai uodegoje \xe2\x80\x93 esmin\xc4\x97s naujov\xc4\x97s, pagerinusios valdym\xc4\x85._NEWLINE_Taryb\xc5\xb3 S\xc4\x85jungos KOP prad\xc4\x97tas naudoti 1951 m. Pagrindinis naudotas modelis \xe2\x80\x93 MiG-15F \xe2\x80\x93 dieninis naikintuvas VK-1F varikliu su forsa\xc5\xbeo kameromis (NATO kodas \xe2\x80\x93 Fresco C)._NEWLINE_1951 m. rugs\xc4\x97jo 1 d. TSRS Ministr\xc5\xb3 Taryba pritar\xc4\x97 serijin\xc4\x97s MiG-17 gamybos projektui. Pirmasis vie\xc5\xa1as naikintuvo pasirodymas vyko 1953 m. bir\xc5\xbeelio 20 d. Tu\xc5\xa1ino aerodrome._NEWLINE_MiG-17 dalyvavo Egipto-Izraelio 1956 m. konflikte, Vietnamo kare._NEWLINE_Be TSRS, kurioje buvo pagaminta apie 8 000 vienet\xc5\xb3, dar pagal licencijas gamino Lenkija, Kinija. I\xc5\xa1 viso pagaminta apie 11 000 naikintuv\xc5\xb3.'